cyanic-selkie/wikianc huggingface dataset:
მარია ვალევსკა
სასიყვარულო ურთიერთობა ნაპოლეონთან
1808 წლის დასაწყისში მარია ვალევსკა ნაპოლეონის თხოვნით პარიზში ჩავიდა, სადაც მაშინ იმპერატორი იმყოფებოდა. 1809 წელს ის თან ახლდა ნაპოლეონს ვენაშიც და შიორნბურგის რეზიდენციასთან ახლოს ცხოვრობდა. მარია სწორედ ვენაში დაფეხმძიმდა. ელეონორ დენუელის შემდეგ, რომელსაც 1806 წელს იმპერატორისგან ვაჟი, შარლ ლეონი შეეძინა, მარია იყო ერთადერთი ქალი, რომლის შვილის მამობაში ნაპოლეონს ეჭვი არ ეპარებოდა. ალექსანდრე ვალევსკი 1810 წელს დაიბადა ვალევიცეში, ვალევსკების საგვარეულო სასახლეში, ვარშავის ახლოს. მარიას მეუღლემ, გრაფმა ვალევსკიმ ის თავის კანონიერ შვილად აღიარა და გრაფის ტიტული მისცა. ვაჟის დაბადების ამბავი რომ შეიტყო, ნაპოლეონმა პარიზში მიიწვია მარია. 1810 წლის ბოლოს მარია პატარა ალექსანდრესთან ერთად პარიზში ჩავიდა. იმპერატორმა ალექსანდრე ვალევსკი თავის ქორწინებიგარეშე შვილად აღიარა და იმპერიის გრაფის ტიტული უბოძა.
დამარცხებული იმპერატორისთვის მძიმე დღეებში მარია ფონტენებლოში ჩავიდა და მთელი ღამე მისაღებში გაატარა, ნაპოლეონმა კი მაშინ მოიკითხა, როცა ის უკვე წასული იყო. ”გრძნობებმა, თქვენ რომ გამოძრავებთ, ძალიან ამაღელვა. ისინი თქვენი მშვენიერი სულისა და კეთილი გულის შესაფერისია. დიდი სიამოვნებით გინახულებთ თქვენც და თქვენს ვაჟსაც, რომლის მიმართ ჩემი გრძნობები მუდამ უცვლელი იქნება. იყავით ჯანმრთელი, სიყვარულით მომიგონეთ და არასოდეს შეგეპაროთ ეჭვი ჩემში. N“ ,- მისწერა მან მარიას.
1814 წლის იანვარში მარია ვაჟთან ერთად ჩავიდა კუნძულ ელბაზე და და ნაპოლეონს მასთან ერთად გადასახლებაში დარჩენა შესთავაზა, მაგრამ ნაპოლეონი იმედოვნებდა, რომ მარია-ლუიზა გადასახლებაში მყოფ მეუღლესთან ცხოვრებას მოისურვებდა.
1815 წელს, ნაპოლეონის პარიზში დაბრუნების შესახებ რომ შეიტყო, მარია საჩქაროდ ჩავიდა პარიზში - მისმა ერთგულებამ კიდევ ერთხელ დაადასტურა, რომ მას ნაპოლეონი იმპერატორული დიდების გარეშეც უყვარდა.
მეორე ქორწინება
1816 წელს მარია ვალევსკა ცოლად გაყვა გრაფ ფილიპ ანტუან დ’ორნანოს, ნაპოლეონის არმიის გენერალს, რომელიც, იმპერატორივით კორსიკელი, ნაპოლეონის გარე ბიძაშვილი იყო. მათ ლიეჟში იქორწინეს, სადაც გრაფი დ’ორნანო ცხოვრობდა საფრანგეთის ხელისუფლებაში ბურბონების დაბრუნების შემდეგ. 1817 წელს მათ ვაჟი, როდოლფი შეეძინათ. იმავე წელს მარია თირკმლების დაავადებით გარდაიცვალა. პოლონელი ნათესავების თხოვნით მარია ვალევსკა პარიზის პერ ლაშეზის სასაფლაოდან კიერნოზიას საგვარეულო აკლდამაში გადაასვენეს.
სქოლიო
კატეგორია:დაბადებული 7 დეკემბერი კატეგორია:დაბადებული 1786 კატეგორია:გარდაცვლილი 11 დეკემბერი კატეგორია:გარდაცვლილი 1817
Polyrhachis mindanaensis
Polyrhachis mindanaensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
კოკათი
კოკათი — სოფელი გურიის მხარის ლანჩხუთის მუნიციპალიტეტში, ჩოჩხათის თემში (სოფლები: გულიანი, კოკათი, მოედანი, შრომისუბანი, ჩოჩხათი, ხორეთი, ჯიხანჯირი). მდებარეობს გურიის ქედის სამხრეთ-დასავლეთ ნაწილში, ზღვის დონიდან 160 მ. ჩოჩხათიდან 4 კმ., ლანჩხუთიდან 32 კმ., სუფსის რკინიგზის სადგურიდან 10 კმ. სოფელში იდგა მთავარანგელოზის ხის ეკლესია. საბჭოთა პერიოდში სოფელში განვითარებული იყო მეჩაიეობა.
ეტიმოლოგია
ლეგენდის თაახმად, როცა სოფელში საყდარს აშენებდნენ, აზნაურებმა ერთ გლეხს დაავალეს კოშკის ძირიდან, სადაც ამჟამად საგირგოლო ღელე ჩამოდის, წყალი კოკით აეტანა და თან ეთვალა, რამდენ ხანში ავიდოდა მშენებარე ეკლესიამდე. გლეხს წყლით სავსე კოკა მხარზე შემოუდგამს და თვლა დაუწყია: კოკ-ერთი, კოკ-ორი, კოკ-სამი. . . კოკ-ათი. ამ დროს წაქცეულა და კიდეც მომკვდარა.
ნაზარეთ-ილითი
ნაზარეთ-ილითი — ქალაქი ისრაელის ჩრდილოეთ რაიონში. თავდაპირველად მას კირიათ-ნაზარეთი ერქვა (קרית נצרת). დაარსების დროს მოსახლეობის უდიდეს ნაწილს რეპატრიანტები წარმოადგენდნენ აღმოსავლეთი ევროპიდან.
კატეგორია:ისრაელის ქალაქები
საქართველოს მცენარეთა დაცვის სამეცნიერო-კვლევითი ინსტიტუტი
საქართველოს სსრ სასოფლო-სამეურნეო წარმოების სახელმწიფო კომიტეტის საქართველოს მცენარეთა დაცვის სამეცნიერო-კვლევითი ინსტიტუტი — დაარსდა 1930 წელს ცენტრალური ფიტოპათოლოგიური სადგურისა და გამოყენებითი ენტომოლოგიის ინსტიტუტის ბაზაზე. ინსტიტუტს ჰქონდა განყოფილებები: ფიტოპათოლოგიის (იმუნიტეტისა და სოკოვანი დაავადებების ლაბორატორია, მცენარეთა ბაქტერიზების ლაბორატორია), ვირუსული და მიკოპლაზმური დაავადებების, ენტომოლოგიისა და გამოყენებითი ზოოლოგიის, პროგნოზირებისა და ბიოსისტემების მოდელირების, ბიომეთოდის, მცენარეთა ქიმიური დაცვის (ინსპექტოაკარიციდების ლაბორატორია, ფუნგივიდების ლაბორატორია), სარეველებთან ბრძოლის, ბიოფიზიკის, მექანიზაციის, ეკონომიკა-ორგანიზაციისა და დანერგვის, სამეცნიერო-ტექნიკური ინფორმაციის, პროპაგანდსა და პატენტების. ინსტიტუტის ფილიალი იყო აფხაზეთის მცენარეთა დაცვის საცდელი სადგური, გარდაბნის ექსპერიმენტული ბაზა და ნატანების საყრდენი პუნქტი. ინსტიტუტი იკვლევდა სასოფლო-სამეურნეო კულტურების მავნებლებს, დაავადებებსა და სარეველებს. ამუშავებდა მათთან ბრძოლის ინტეგრირებულ ღონისძიებებს, ახდენდა საქართველოში მცენარეთა დაცვის მეცნიერო-კვლევითი მუშაობის კოორდინირებას. ინსტიტუტს ჰქონდა ასპირანტურა, ბიბლიოთეკა, გამოსცემდა სამეცნიერო „შრომათა კრებულებს“ (ტ. 1—35, 1930—1984).
ლიტერატურა
კატეგორია:საქართველოს ყოფილი სამეცნიერო ორგანიზაციები
მანსიუ-ლიმა
მანსიუ-ლიმა (Mâncio Lima) — მუნიციპალიტეტი ბრაზილიაში, აკრის შტატში. მიეკუთვნება ვადი-დუ-აკრის მეზორეგიონს.
2007 წლის მონაცემებით, მოსახლეობა 13 785 ადამიანს შეადგენდა. ფართობი 4 672 კმ²-ია. მოსახლეობის სიმჭიდროვე 3 კმ²-ზე.
რესურსები ინტერნეტში
კატეგორია:აკრის შტატის მუნიციპალიტეტები
სოციალური დასწავლის თეორია
სოციალური დასწავლის თეორია — პერსპექტივა, რომელიც აცხადებს, რომ ადამიანი სწავლობს, იძენს ცოდნას სოციალურ კონტექსტში, ადამიანის მიერ მოვლენათა დაკვირვების და მისი უშუალო გამოცდილების საფუძველზე. აღნიშნული თეორია შემოგვთავაზა ფსიქოლოგმა ალბერტ ბანდურამ (დაიბადა 1925წ. კანადაში). ეს თეორია აგებულია შემდეგ ძირითად პრინციპებზე:
ურთიერთდეტერმინიზმის პრინციპი
ა.ბანდურას მიხედვით, ადამიანი არც ავტონომიურ და არც მხოლოდ გარედან მართვად სისტემას წარმოადგენს, მას მომავალში განსახორციელებელი მოვლენების გათვალისწინების და მასზე მოქმედი სტიმულების კონტროლის უნარი გააჩნია. ადამიანი მხოლოდ შინაგანი ფსიქიკური აქტივობით არ იმართება, ამავე დროს, ის გარე ზემოქმედებაზე უშუალოდ არ რეაგირებს. მისი ქცევა მასში მიმდინარე შემეცნებითი პროცესების და გარემოს მახასიათებლების ურთიერთმოქმედებით განისაზღვრება. ა.ბანდურას ადამიანის ქცევის მადეტერმინირებელ ფაქტორებად ურთიერთდაკავშირებული შინაგანი და სიტუაციური ცვლადები მიაჩნია. პიროვნული (მრწამსი, მოლოდინი, თვითაღქმა) და სიტუციური (წახალისება, დასჯა) ცვლადები არა მხოლოდ ქცევას განსაზღვრავენ, არამედ, როგორც მთლიანი სისტემის ნაწილები, ერთმანეთზეც გავლენას ახდენენ. ქცევაზე გარემო მოქმედებს, ამავე დროს, გარკვეულ ფარგლებში, ის მისივე მოქმედების შედეგს წარმოადგენს. ადამიანი თავისი საქციელით გარკვეულ სიტუაციას ქმნის, რომელიც, თავის მხრივ, მისივე ქცევის მარეგულირებელ ფაქტორად გვევლინება. გარემოს ქცევა ცვლის. გარდა ამისა, ადამიანს სიმბოლოების გამოყენების უნარი გააჩნია, მას მომავლის დაგეგმარება შეუძლია, რაც მის ღია ქცევაში მჟღავნდება. რეალური ქცევის შიგა და გარე პირობების ურთიერთქმედების შედეგად, ადამიანი ერთდროულად სიტუაციის პროდუქტიცაა და შემქმნელიც.
განმტკიცების სპეციფიკის პრინციპი
ა.ბანდურა ქცევის დეტერმინაციაში გარე განმტკიცებას სათანადო ანგარიშს უწევს, მაგრამ მას ერთადერთ ფაქტორად არ მიიჩნევს. ადამიანის შემეცნებით აქტივობას (კითხვა, მოსმენა, სხვათა ქცევაზე დაკვირვება) დასწავლის პროცესში უდიდესი მნიშვნელობა გააჩნია. წარსული გამოცდილების საფუძველზე ადამიანი განსახორციელებელი ქცევის დადებით და უარყოფით შედეგებს ითვალისწინებს, რაც მისი ქცევის ძირითად განმსაზღვრელ ფაქტორს წარმოადგენს.
თვითკონტროლის პრინციპი
ა.ბანდურას მიხედვით, ადამიანს თვითკონტროლის უნიკალური უნარი გააჩნია.ითვალისწინებს რა ქცევიდან გამომდინარე შედეგებს, ამით ადამიანი თავის ქცევაზე მნიშვნელოვან გავლენას ახდენს. სიმბოლოებით ოპერირების უნარი გარემოზე გავლენის უნიკალურ საშუალებას წარმოადგენს.მეხსიერებითი და წარმოსახვითი წარმოდგენების მეშვეობით ადამიანში მისივე გამოცდილება აისახება. სასურველი შედეგების გათვალისწინება მათი მიღწევის ქცევითი სტრატეგიების შემუშავებას ედება საფუძვლად. სიმბოლოებით ოპერირების უნარი ცდისა და შეცდომის მოქმედებების გამეორების გარეშე, ადამიანს პრობლემების გადაჭრის, ქცევის მოდიფიკაციის საშუალებას აძლევს.
მოდელირების პრინციპი
სოციალური დასწავლის თეორიის თანახმად, ადამიანის ახალი ქცევის ფორმირება გარე განმტკიცების გარეშეც შეიძლება მოხდეს. ადამიანის მიერ გამოვლენილი ქცევის შინაარსს გარკვეული ნიმუში, ანუ მოდელი განსაზღვრავს. ის სხვების ქცევას აკვირდება და მას შემდგომ წაბაძვის მექანიზმის გამოყენებით იმეორებს. ბანდურას აზრით, დასწავლა არაეფექტური იქნებოდა, ადამიანი მხოლოდ საკუთარი ქცევის შედეგებით რომ შემოფარგლულიყო და სხვისი ქცევის შედეგებიც არ გაეთვალისწინებინა. რასაც პიროვნება აქტივობის პროცესში ქცევითი გამოცდილების სახით იძენს, სხვებზე დაკვირვების შედეგს წარმოადგენს. მოდელირების პროცესს შემდეგი ფაქტორები განსაზღვრავენ:
სოციალური დასწავლის თეორიის თანახმად, მოდელის ქცევაზე დაკვირვების მეშვეობით, ადამიანი საკუთარი ქცევის კოგნიტურ ხატს ქმნის, შემდგომ ეს კოდირებული ინფორმაცია, რომელსაც ხანგრძლივი მეხსიერება ინახავს, მისი ღია ქცევის ორიენტირი ხდება.
რესურსები ინტერნეტში
კატეგორია:ბიჰევიორიზმი
ტანტა
სქოლიო
კატეგორია:ეგვიპტის ქალაქები კატეგორია:გარბიის მუჰაფაზა
აგარის მონასტერი
აგარის მონასტერი — სამონასტრო კომპლექსი, ქართული ხუროთმოძღვრების თვალსაჩინო ნიმუში ახალციხის მუნიციპალიტეტის სოფელ ურაველის მახლობლად, მთის თხემზე, მდინარე ურაველის მარჯვენა ნაპირას.
აგარის კომპლექსი მრავალმხრივ საყურადღებოა. შენობათა სიმრავლე და ნაირგვარობა მოწმობს, რომ აქ დიდი მონასტერი უნდა ყოფილიყო. მთავარი ეკლესია (X-XI სს.) ერთ-ერთი უდიდესი და საუკეთესო ერთნავიანი ტაძარია საქართველოში. შემორჩენილია აგრეთვე სატრაპეზოს (XI-XII სს.), სამრეკლოსა (XIII-XIV სს.) და სხვა სამონასტრო ნაგებობათა ნანგრევები (სამეურნეო დანიშნულებისა და საცხოვრებელი სადგომების ნანგრევები). ზოგიერთ მათგანს ისტორიული ცნობების შემცველი წარწერები აქვს.
არქიტექტურა
მინი|მთავარი ტაძარი ყველაზე დიდი ნაგებობა აგარაში მთავარი ეკლესიაა - თლილი ქვით ნაშენი ერთნავიანი შენობა, ერთ-ერთი უდიდესი ერთნავიანი ეკლესიათაგანი საქართველოში. იგი კედელ-კამარიანად დგას. შიგნით მისი კედლები და გადახურვა თავდაპირველი სახითაა მოღწეული, ყოველგვარი გადაკეთების გარეშე, გარედან კი კედლების პერანგს აშკარად ეტყობა გადაკეთების კვალი.
აღსანიშნავია თვით კედლის წყობა (გადაუკეთებელ ნაწილებში), სარკმელთა ფაქიზი სამკაულები, მარტივი სვეტისთავები ტაძრის შიგნით. ეკლესიაში ყურადღებას იპყრობს საკურთხევლის ნახევარწრიულად მომრგვალებული კედლის დამუშავება. აქ ერთიმეორის მიყოლებით ცხრა ნახევარწრიული ნიშია გაკეთებული ისე, როგორც სვეტიცხოვლის ტაძარში. შუა მათგანი, სარკმლის ქვეშ, სხვებზე დაბალი და განიერია. ეს ნიშები, შუა ნიშის გარდა, მღვდელმსახურთა საჯდომად უნდა ყოფილიყო განკუთვნილი.
კედლებს აქა-იქ შერჩენილი აქვს ძველი მხატვრობის კვალი. კედლის ზედაპირის ხასიათი მოწმობს, რომ ეკლესია მთლიანად მოხატული იყო. გარედან ყველაზე უფრო საინტერესოა აღმოსავლეთის ფასადი. მის შუა ადგილას ჩუქურთმით მორთული სარკმელია, მის ზემოთ კი წარწერა და რელიეფური ქანდაკება. ფასადის ნაპირზე თითო ღრმა, მაღალი ნიშაა. ამგვარ ნიშებს ჩვეულებრივ დიდ გუმბათიანი ტაძრების აღმოსავლეთის ფასადზე ათავსებდნენ. სამხრეთის კედელზე ყურადღებას იპყრობს სარკმლის საპირე, თავისებური, ნაკლებად გავრცელებული ტიპის სახეებით. ჩუქურთმა აქ, ისევე როგორც აღმოსავლეთის კედელზე, მარტივია, ადვილად გასარჩევი, მცირე სიღრმით ნაკვეთი. მინი|მთავარი ტაძრის აღმოსავლეთ ფასადის მორთულობა შენობას ამჩნევია გადაკეთების კვალი. ადვილი შესამჩნევია, რომ წარწერიანი და ქანდაკებიანი ქვა აღმოსავლეთის სარკმლის თავზე შემდეგაა ჩასმული, იგი არ ებმის სარკმლის მთელ მორთულობას. წარწერის შინაარსიც მოწმობს, რომ იგი ამ შენობას არ ეკუთვნის. აქ ვინმე თევდორე გვაუწყებს, რომ მან ააშენა სტოა, ანუ კარიბჭე ეკლესიასთან. ცხადია, წარწერა წინათ სტოაზე უნდა ყოფილიყო და არა ეკლესიის მთავარ ფასადზე. აქ წარწერა შემთხვევით უნდა იყოს მოხვედრილი (რელიეფი გამოხატავს კაცს, რომელიც შენობის მოდელს მიართმევს ტახტზე მჯდომ ქრისტეს).
ტაძრის გვერდით, სამხრეთის კედლის პარალელურად, ძველი კედლის ნანგრევია. ერთ ადგილას შერჩენილი აქვს კარნიზის ქვა მშვენიერი ჩუქურთმით, რომელიც აგრეთვე X-XI საუკუნის ხელობას მოგვაგონებს. ერთი შეხედვით ეს კედელი თითქოს ეკლესიის მინაშენს უნდა ეკუთვნოდეს, მაგრამ შესაძლებელია იგი სხვა შენობის ნანგრევსაც წარმოადგენს. სამხრეთითვეა ძველი სამრეკლოს ნანგრევი. შენობა XIII-XIV საუკუნეში უნდა იყოს აგებული.
წარწერა
სამრეკლოს ქვემოთ, მცირე მანძილზე, დგას დიდი შენობა, რომელიც მთავარ ეკლესიასთან ერთად, ყველაზე საინტერესო ძეგლს წარმოადგენს აგარის მონასტერში. ეს შენობა, რომელიც ერთი დიდი დარბაზისა და მასზე მიშენებული გრძელი სადგომისგან შედგება, წარწერის თანახმად, ბერების სასადილო, ანუ ტრაპეზი ყოფილა. წარწერაში ნათქვამია:
უცნობია ეფრემის ვინაობა, მაგრამ მისი პატრონები მურვანი და ბეშქენი, ვისთვისაც იგი ღმერთს ევედრებოდა, ჯაყელთა გვარს ეკუთვნოდნენ. მატიანეებში მოხსენებული არიან ბეშქენ ჯაყელი, თუხარისის ერისთავი, რომელიც ბაგრატ IV-ს განდგომია და მურვან ჯაყელი, ერისთავი ყველისა. ერთი ბეშქენი დავით აღმაშენებლის დროსაც იხსენიება, XII საუკუნის პირველ მეოთხედში. უეჭველია აგარის წარწერა ერთ-ერთ მათგანს გულისხმობს და ტრაპეზიც იმ დროს, ე. ი. XI-XII საუკუნეთა მიჯნაზე უნდა იყოს აშენებული.
სქოლიო
კატეგორია:ახალციხის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები სამცხე-ჯავახეთის მხარეში
დატუ-ბლაჰ-ტ.-სინსუატი
დატუ-ბლაჰ-ტ.-სინსუატი (ოფიციალურად დატუ-ბლაჰ-ტ.-სინსუატის მუნიციპალიტეტი; Bayan ng Datu Blah T. Sinsuat) ― მუნიციპალიტეტი ჩრდილოეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 28 243 ადამიანს შეადგენს. მოიცავს 13 ბარანგაის.
სქოლიო
კატეგორია:ჩრდილოეთ მაგინდანაოს მუნიციპალიტეტები
ვიტამინშემცველი მცენარეები
ვიტამინშემცველი მცენარეები — ვიტამინების წარმომქმნელი და დამაგროვებელი მცენარეები. შეიცავენ ვიტამინების ისეთ რაოდენობას, რომელიც საკმარისია მათი სუფთა პრეპარატებისა და კონცენტრატების დასამზადებლად, ადამიანისა და სასოფლო-სამეურნეო ცხოველების საკვებად; ვიტამინშემცველი მცენარეებს განეკუთვნებიან აგრეთვე ის მცენარეები, რომლებშიც წამოიქმნება ფიზიოლოგიურად აქტიური ნივთიერებები, ე. წ. პროვიტამინები, რომლებიც ცხოველურ ორგანიზმში ვიტამინებად გარდაიქმნებიან. ვიტამინები გვხვდება ყველა მცენარეში, მაგრამ სხვადასხვა რაოდენობით, ზოგი — მხოლოდ გარკვეულ სახეობაში.
ლიტერატურა
კატეგორია:მცენარეები
ხოსე მუნიოსი
thumb|იოსებ (ხოსე) მუნიოს კორტესი
იოსებ (ხოსე) მუნიოს კორტესი (Jose Muñoz-Cortes; დ. 13 მაისი, 1948, სანტიაგო, ჩილე — გ. 30/31 ოქტომბერი, 1997, ათენი, საბერძნეთი) — ესპანური წარმოშობის ჩილელი მხატვარი და ხატმწერი. ასწავლიდა ხელოვნების ისტორიას მონრეალის უნივერსიტეტში. მართლმადიდებლობა მან თოთხმეტი წლის ასაკში მიიღო. იოსების მშობლები იყვნენ კათოლიკები, მაგრამ ოჯახი გაგებით შეხვდა იოსების არჩევანს.
ათონის მთაზე
1982 წლის შემოდგომაზე იოსები მეგობრებთან ერთად ათონის მთაზე გაემგზავრა, რათა მოენახულებინა ხატწერის მდიდარი ტრადიციებით განთქმული წმინდა დანიელის სკიტი. იოსებმა სახელოსნოში დაინახა ივერიის ღვთისმშობლის ხატის ასლი, რომელიც მას ძლიერ იზიდავდა. მან გადაწყვიდა ამერიკაში წაებრძანებინა ხატი, მაგრამ ბერებმა მას უარი განუცხადეს. მეორე დღეს კი ბერებმა თავიანთი ნებით გადასცეს იოსებს ეს ხატი.
მოგზაურობა მსოფლიოში
იოსებ მუნიოსი მონრეალში (კანადა) დაბრუნდა 1982 წლის 3 ნოემბერს ხატმა დაიწყო ძლიერი კეთილსურნელება და მირონდენა. მცირე ხნის შემდეგ ხატი გადაიტანეს მონრეალის საკათედრო ტაძარში. მრავალი კათოლიკე და პროტესტანტი მოკრძალებით მოდიოდა ტაძარში, რათა თაყვანი ეცა საკვირველთმოქმედი ხატისათვის. ეკლესიის ისტორიას არ ახსოვს ხატიდან მირონის ასეთი ხანგრძლივი დენა. ხოსე მუნიოსმა მრავალი ქვეყანა მოიარა სასწაულთმოქმედ ხატთან ერთად. მალე მთელს ქრისტიანულ სამყაროში გავრცელდა ივერიის მონრეალის ღმრთისმშობლის ხატის ფოტოები მასზე მიმაგრებული ბამბის ნაჭრებით, რომლებიც მკურნალი კეთილსურნელოვანი მირონით იყო გაჟღენთილი. იოსებ მუნიოსი სიცოცხლის ბოლომდე ივერიის ღმრთისმშობლის ხატის უცვლელი მცველი იყო.
მკვლელობა
1997 წლის 30 ოქტომბერს, საბერძნეთის დედაქალაქ ათენში იოსებ მუნიოსი უცნობმა პირებნა წამებით მოკლეს. გამოძიებას უშედეგოდ აწარმოებს ათენის პოლიციის სამმართველო. მირონმდენი ხატი მას შემდეგ გამოცხადებულია დაკარგულად. იოსებ მუნიოსის ცხედარი 10 ნოემბერს მონრეალში გადაასვენეს. დაკრძალულია ქ. ჯორდანვილში, (აშშ), წმიდა სამების მონასტრის სასაფლაოზე. 1998 წლის იანვარში, გაურკვეველ ვითარებაში დაიწვა მონრეალის მართლმადიდებლური ტაძარი, სადაც ესვენა ივერიის მონრეალის ღმრთისმშობლის მირონმდინარე ხატი.
ვიქტორია (მრავალმნიშვნელოვანი)
ვიქტორია შეიძლება აღნიშნავდეს:
ტუსონი (არიზონა)
ტუსონი (Tucson Too-sawn) — არიზონის შტატის პიმას ოლქის ცენტრალური ქალაქი. ქალაქი მდებარეობს ფინიქსიდან 188 კილომეტრში სამხრეთით. და 98 კილომეტრში, ამერიკა-მექსიკის საზღვრიდან ჩრდილოეთით. 2014 წლის აღწერის მიხედვით მოსახლეობა შეადგენდა 527,972 ადამიანს, ხოლო აგლომერაციის მოსახლეობა 996,544 ადამიანს. 2014 წლის მიხედვით ის ამერიკაში მოსახლეობის რაოდენობის მიხედვით 33-ე ქალაქი იყო. ის არის უდიდესი ქალაქი არიზონას სამხრეთში და შტატის მასშტაბით მეორე ფინიქსის შემდეგ. ის არის არიზონას უნივერსიტეტის მშობლიური ქალაქი.
სქოლიო
კატეგორია:აშშ-ის ქალაქები კატეგორია:არიზონა
ბოტნიის ზღვა
ბოტნიის ზღვა, ბოტენჰავი (Bottenhavet; Selkämeri) — ბოტნიის ყურის სამხრეთი ნაწილი, რომელიც ერთმანეთთან აკავშირებს ბოტნიის უბესა და ბალტიის ზღვას. მდებარეობს ბოტნიის ყურის სამხრეთით და ბალტიის ზღვის ჩრდილოეთით. ზღვის სანაპირო ზოლი ესაზღვრება ფინეთს და შვედეთს, ბოტნიის ზღვის სიახლოვეს მდებარეობს ალანდის კუნძულები და არქიპელაგის ზღვა. ბოტნიის ზღვის ფართობია დაახლოებით 79,000 კმ². უდიდესი სანაპირო ქალაქები მდებარეობს, ზღვის სამხრეთით და ჩრდილოეთით, ესენია: რაუმა და პორი ფინეთში და ევლე და სუნდსვალი შვედეთში. უმეო (შვედეთი) და ვაასა (ფინეთი) არის ზღვის უკიდურესი ჩრდილოეთი და სამხრეთი წერტილები.
Polyrhachis mitrata
Polyrhachis mitrata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
System of a Down (ალბომი)
System of a Down — ჯგუფ System of a Down-ის სადებიუტო სტუდიური ალბომი. იგი ჩაიწერა 1997-1998 წლებში, რიკ რუბინის პროდიუსერობით და გამოვიდა 1998 წლის 30 ივნისს. RIAA-სგან მას 2000 წელს მიენიჭა ოქროს, ხოლო მოგვიანებით, ალბომის Toxicity წარმატების შემდეგ - პლატინის სტატუსი.
სქოლიო
კატეგორია:1999 წლის სადებიუტო ალბომები კატეგორია:American Recordings-ის ალბომები კატეგორია:Columbia Records-ის ალბომები კატეგორია:System of a Down-ის ალბომები კატეგორია:ალბომები რიკ რუბინის პროდიუსერობით
პროექტი გუტენბერგი
მინი|300px|პროექტი გუტენბერგის სტატიების რაოდენობის ზრდა 1994 წლიდან 2015 წლამდე პროექტი „გუტენბერგი“ (Project Gutenberg, ან PG) — ელექტრონული უნივერსალური ბიბლიოთეკის შექმნისა და გავრცელების საზოგადოებრივი ინიციატივა. 1971 წლის 1 დეკემბერს დაფუძნებული პროექტი ითვალისწინებს მსოფლიო ლიტერატურის ნაწარმოებთა ციფრულ ფორმატში გადატანასა და გავრცელებას - ძირითადად ეს ეხება ტექსტებს, რომლებზეც საავტორო უფლებებს ვადა გაუვიდა. 2010 წლისთვის პროექტს 34,000 ტექსტი გააჩნდა მონაცემთა ბაზაში.
14 მარტი
14 მარტი — გრიგორიანული კალენდრის 73–ე დღე (ნაკიან წლებში - 74–ე დღე). წლის ბოლომდე დარჩენილია 292 დღე.
იხილეთ აგრეთვე
სხვა თვეები:
0314
Polyrhachis mjobergi
Polyrhachis mjobergi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ორშაბათი
ორშაბათი — დღე კვირადღესა და სამშაბათს შორის. ძველ რომაელებსა და ჩრდილოგერმანულ ტომებში ეს დღე ეძღვნებოდა მთვარეს (გერმანულად Montag: Mond-Tag არის „მთვარის დღე“). ორშაბათი ხან კვირის პირველ დღედ მიიჩნევა (მაგალითად, თანამედროვე ევროპაში), ხან მეორე დღედ (აშშ და სხვა ქვეყნები). ეს თვალსაზრისი ძველი იუდეიდან მომდინარეობს. ამ მიზეზით ქართულში, არაბულში, ებრაულში, ბერძნულში, აგრეთვე პორტუგალიურში მისი მნიშვნელობაა — „მეორე დღე“. თანამედროვე კულტურა ორშაბათს განიხილავს, როგორც კვირის დასაწყისს, ვინაიდან უქმე დღის შემდეგ ხალხი ბრუნდება სამსახურებში და სასწავლებლებში.
ორშაბათი ქართველურ ენებზე
01
ძვ. წ. 1280-იანები
მნიშვნელოვანი პიროვნებები
კატეგორია:ძვ. წ. XIII საუკუნე
აროიო-ნარანხო
აროიო-ნარანხო (Arroyo Naranjo) — კუბის დედაქალაქ ჰავანის ერთ-ერთი მუნიციპალიტეტი. ჰავანის ნაწილი ის დედაქალაქის ზრდასთან ერთად გახდა.
ისტორია
დასახლება 1845 წელს დაარსდა. მდებარეობს ძველი ჰავანიდან 11 კმ-ით სამხრეთით, ჰავანა-ლას-ვეგასის ავტომაგისტრალზე. 1858 წლისთვის აროიო-ნარანხოს მოსახლეობა 291 ადამიანს ითვლიდა. მოსახლეობის ზრდა განაპირობა დასახლების სამკურნალო წყლებთან სიახლოვემ. 1871 წელს ამ რიცხვმა 1 485 შეადგინა.
დემოგრაფია
2004 წელს, მუნიციპალიტეტის მოსახლეობა 210 053 ადამიანს შეადგენდა. 83 კმ² ფართობზე მოსახლეობის სიმჭიდროვე იყო 2 530,8 ადამიანი კმ²-ზე.
დანიის მდინარეების სია
thumb|right|250px|გუდენა thumb|right|250px|სტორა thumb|right|250px|ოდენსე დანიის მდინარეები ქმნიან ხშირ ქსელს დანიის ვაკე ადგილებში. მდინარეები როგორც წესი წვიმის წყლით საზრდოობენ. მდინარეთა უმრავლესობა გამოსადეგარია ნაოსნობისთვის, რომლებიც უერტებიან დანიის მთავარ მდინარეს — გუდენას. დადიან მხოლოდ ტურისტული ხომალდები. გეოგრაფიულად ყველაზე მეტი მდინარე თავმოყრილია ბორცვიან რაიონებში ცენტრალური იუტლანდიაში.
დიდი მდინარეების სია
დანიის მდინარეების სია ასეთია :
მარეშალ-ტაუმატურგუ
მარეშალ-ტაუმატურგუ (Marechal Thaumaturgo) — მუნიციპალიტეტი ბრაზილიაში, აკრის შტატში. მიეკუთვნება ვადი-დუ-აკრის მეზორეგიონს.
2007 წლის მონაცემებით, მოსახლეობა 13 061 ადამიანს შეადგენდა. ფართობი 7 744 კმ²-ია. მოსახლეობის სიმჭიდროვე 1.7 კმ²-ზე.
რესურსები ინტერნეტში
კატეგორია:აკრის შტატის მუნიციპალიტეტები
პიეზომეტრი
მინი|250პქ|პიეზომეტრი პიეზომეტრი (piezō — ვაწვები, ვკუმშავ და metreō — ვზომავ) — მოწყობილობა, რომელიც ჰიდროსტატიკური წნევის ზემოქმედებით ზომავს ნივთიერების მოცულობის ცვლილებას. პიეზომეტრიული გაზომვებით ადგენენ ნივთიერებათა კუმშვადობის მონაცემებს, იკვლევენ მათი მდგომარეობის დიაგრამებს, აგრეთვე ფაზურ გადასვლებსა და სხვა ფიზიკურ-ქიმიურ პროცესებს.
განასხვავებენ პიეზომეტრის 2 ძირითად ტიპს: მაღალი წნევის პირობებში (р ~ 108—1010 პა) სითხეებისა და მყარი სხეულების კუმშვადობის დასადგენად იყენებენ ყვინთას ან დგუშის ტიპის პიეზომეტრს. თუ (р >~ 10-9—1010 პა) კუმშვადობას საზღვრავენ სხვა ხერხით. მაგ. ; რენტგენული სტრუქტურული ანალიზის მეთოდებით. ჰიდროსტატიკური წნევის ქვეშ სხეულის წრფივი ზომების ცვლილებას ზომავენ წრფივი პიეზომეტრით.
ლიტერატურა
კატეგორია:მოწყობილებები კატეგორია:ჰიდროლოგია
როტორუა (ტბა)
როტორუა — ახალი ზელანდიის ჩრდილოეთ კუნძულის მეორე უდიდესი ტბა; მოიცავს 79,8 კმ²-ს. საშუალო სიღრმე 10 მეტრია. წყლის მოუცლობით ჩამოუვარდება ახლომდებარე ტარაუერის ტბას. მდებარეობს ბეი-ოვ-პლენტის რეგიონში. სამხრეთ ნაპირზე გაშენებულია ქალაქი როტორუა.
ტბა წარმოიქმნა ტაუპოს ვულკანური ზონის საკმაოდ დიდი ვულკანის კრატერისგან. მისი ბოლო დიდი ამოფრქვევა 240 000 წლის წინ მოხდა. ამოფრქვევის შემდეგ, ვულკანის ქვეშ არსებული მაგმის მორევი ჩაინგრა. როტორუის კალდერაში დარჩა წრიული დებრესია, სადაც დღეს ტბაა ჩაგუბებული. მის სიახლოვეს, აღმოსავლეთით, აქტიურ ვულკან ტარავერის ბაზისის ირგვლივ, ასევე ვულკანური წარმოშუბის რამდენიმე სხვა ტბა მდებარეობს.
როტორუის ტბა რამდენიმე მდინარისა და ნაკადულის წყლით იკვებება.
სქოლიო
კატეგორია:ახალი ზელანდიის ტბები
გიორგი XI
გიორგი XI (დ. 1651 — გ. 21 აპრილი, 1709) — ქართლის მეფე 1676–1688 და 1703–1709 წლებში. ვახტანგ V-ის ძე.
საისტორიო წყაროები
მისი მეფობის ხანა ხასიათდებოდა ირანთან ურთიერთობის გამწვავებით. გიორგი XI ცდილობდა მეფის ხელისუფლების განმტკიცებას და ირანელთა ბატონობის მოსპობას ქართლში. დახმარების მისაღებად დიპლომატიური მოლაპარაკება გამართა ოსმალეთთან. 1687 წლის 29 აპრილით დათარიღებულ წერილში თავისი და თავისი შვილის ბაგრატის სახელით ერთგულებას უცხადებს რომის პაპს ინოკენტ XI-ს, აცხადებს თავს კათოლიკედ და პაპს სთხოვს, რომ ბრძანება გასცეს საქართველოს მხედრობისთვის. პაპის საპასუხო წერილებიდან სჩანს, რომ იგი მას კათოლიკე მეფეთა სიაში მოიხსენებს. თუმცა პრაქტიკულ დახმარებაზე არ არის საუბარი, რადგან მართალია ვენა ამ დროს ოსმალებისაგან ახალი განთავისუფლებულია (1683), მაგრამ საფრანგეთი (ლუი XIV) და გერმანია (ლეოპოლდ I) უკვე ერთმანეთში ომისათვის ემზადებიან და 1688 წელს დაიწყება კიდეც პფალცის ომი. ამას ემატებოდა ინოკენტი XI-ისა და ლუი XIV-ის დაძაბული ურთიერთობა. ევროპასთან ურთიერთობის მომსწრეა არა მხოლოდ გიორგი XI-ის ძმა ლევან ბატონიშვილი, არამედ მისი ბიძაშვილი, სულხან-საბა ორბელიანი, რომლის აღზრდაზეც გიორგის ზეგავლენა სჩანს. გიორგი XI სათავეს უდებს ქართლის სამეფო შტოს ერთი ნაწილის პროევროპულ პოლიტიკურ მიმართულებას საგანმანათლებლო და რელიგიური თვალსაზრისით. ინტენსიური ურთიერთობა მისიონარებთან, პაპებთან და ევროპელ მონარქებთან, რომელიც გიორგი XI-მ და მისმა მომხრეებმა, უპირველეს ყოვლისა, მისმა ძმამ ლევანმა და სულხან-საბა ორბელიანმა ერთად დაიწყეს, და რომელიც მკაფიოდ გამოიხატა ლევანის შვილების, ქაიხოსრო მეფისა და ვახტანგ VI-ის პოლიტიკაში, გასტანს საუკუნე, და დასრულდება ლევანის შვილიშვილის, ანტონ I-ის სიკვდილით.
1688 წელს გიორგი XI ჯანყდება ირანელების წინააღმდეგ. აჯანყება მარცხით დამთავრდა, რადგან გიორგი XI-ს უღალატეს ადგილობრივმა ფეოდალებმა და ვერც ოსმალეთიდან მიიღო შეპირებული დახმარება. შაჰმა გიორგი XI ტახტიდან გადააყენა და მის ადგილზე ერეკლე I დასვა (1688). გიორგი XI-მ იმერეთს შეაფარა თავი და ცდილობდა ტახტის დაბრუნებას. ამასობაში ირანში გაუარესდა შინაპოლიტიკური მდგომარეობა. ირანის იმპერიის შორეულ რაიონებში გაიზარდა მისწრაფება პოლიტიკური განკერძოებისაკენ. განსაკუთრებით დაძაბული ვითარება შეიქმნა ავღანეთში. შაჰ-ჰუსეინმა გადაწყვიტა შერიგებოდა გიორგი XI-ს, რათა მისი სამხედრო ცოდნა და ქართველთა ჯარი ავღანელთა წინააღმდეგ გამოეყენებინა. თავის მხრივ, გიორგი XI-ს სურდა ტახტი დაებრუნებინა და გაეგრძელებინა სამშობლოს დამოუკიდებლობისათვის ბრძოლა. ამიტომ იგი დათანხმდა წინადადებას და 1696 წელს ისპაანში გაემგზავრა. შაჰმა გიორგი XI კვლავ დაამტკიცა ქართლის მეფედ და დაავალა ავღანელთა დამორჩილება. გიორგი XI-მ აჯანყებულები მალე დაიმორჩილა, მაგრამ ავღანელებმა იგი ღალატით მოკლეს.
ლიტერატურა
კატეგორია:საქართველოს მეფეები კატეგორია:დაბადებული 1651 კატეგორია:გარდაცვლილი 21 აპრილი კატეგორია:გარდაცვლილი 1709 კატეგორია:მუხრანელების სამეფო შტო კატეგორია:ბრძოლის ველზე დაღუპული მონარქები
გუდენო
გუდენას მდინარე (Gudenåen) — დანიის უგრძესი მდინარე. მდებარეობს იუტლანდიაში. მიედინება 176 კმ-ზე ტინეტ-კრატიდან ვეილეს მუნიციპალიტეტში, ნორე-სნიდის და ტორინგ-ულდუმს შორის.
გუდენა წარმოიქმნა 15 000 წლის წინ, უკანასკნელი გამყვინვარების დროს.
იხილეთ აგრეთვე
კატეგორია:დანიის მდინარეები
ელგიგიტგინი
ელგიგიტგინი (Эльгыгытгын) — ტბა რუსეთში, ჩუკოტკის ავტონომიურ ოკრუგში, ანადირის ზეგანზე. ფართობი 119 კმ², სიღრმე ცენტრალურ ნაწილში 169 მ, მაქსიმალური სიღრმე 175 მ, მოცულობა 14,1 კმ³. ძირითადად იკვებება თოვლის წყლით. ელგიგიტგინიდან გამოედინება მდინარე ენმივაამი (ბელაიას შენაკადი, ანადირის აუზი).
სქოლიო
კატეგორია:რუსეთის ტბები
კონსტანტინე ამირაჯიბი
კონსტანტინე მიხეილის ძე ამირაჯიბი (დ. 30 დეკემბერი [ძვ. სტ. 18 დეკემბერი], 1869,თბილისი — გ.  14 ივლისი, 1948, იქვე) — ქართველი მეცნიერი სოფლის მეურნეობის მექანიზაციის დარგში, პროფესორი (1927), მეცნიერებისა და ტექნიკის დამსახურებული მოღვაწე (1934).
ბიოგრაფია
1893 წელს დაამთავრა ოდესის უნივერსიტეტი და იქვე დატოვეს ქიმია-ტექნოლოგიის კათედრის ასისტენტად პროფესორ კ. პეტრიაშვილთან. 1894 წელს მიავლინეს საზღვარგარეთ (საფრანგეთსა და გერმანიაში), 1897 დაბრუნდა საქართველოში. 1907 წელს დააარსა სასოფლო-სამეურნეო სკოლა,1919 წელს ამირაჯიბი მიიწვიეს თბილისის სახელმწიფო უნივერსიტეტში დოცენტის თანამდებობაზე და სასოფლო-სამეურნეო მანქანათმცოდნეობის კათედრის გამგედ. 1927 წელს ამირაჯიბის ინიციატივით ჩამოყალიბდა სასოფლო-სამეურნეო მანქანა-იარაღების საცდელი სადგური, რომელსაც შემდგომში მისი სახელი მიენიჭა. 1931 წელს ამ სადგურის ბაზაზე შეიქმნა სოფლის მეურნეობის მექანიზაციის კვლევითი ინსტიტუტი, რომლის დირექტორიც 1934 წლამდე ამირაჯიბი იყო (შემდგომში ამ ინსტიტუტს ამირაჯიბის სახელი მიენიჭა). პროფესორ ა. დიდებულიძესთან ერთად შექმნა და გამოცადა ელექტროტრაქტორი. 1920 წელს გამოიცა ამირაჯიბის სასოფლო-სამეურნეო მექანიკის ლექციების კურსი. ამირაჯიბი დაჯილდოებულია ლენინის ორდენით და შრომის წითელი დროშის ორდენით.
დაკრძალულია მწერალთა და საზოგადო მოღვაწეთა დიდუბის პანთეონში. პანთეონში მასთან ასევე დაკრძალულები არიან:
თბილისში არსებობს მისი სახელობის ქუჩა.
ლიტერატურა
კატეგორია:ლენინის ორდენის კავალრები კატეგორია:შრომის წითელი დროშის ორდენის კავალრები კატეგორია:დაბადებული 30 დეკემბერი კატეგორია:დაბადებული 1869 კატეგორია:გარდაცვლილი 14 ივლისი კატეგორია:გარდაცვლილი 1948 კატეგორია:დიდუბის პანთეონში დაკრძალულები
რაც ყველაზე ძალიან გიყვარს 2
„რაც ყველაზე ძალიან გიყვარს 2“ — მეორე ნაწილი ფილმისა „რაც ყველაზე ძალიან გიყვარს“. ფილმის რეჟისორია რატი რამიშვილი. სცენარი დაწერა ფორმულა კრეატივის სცენარისტთა ჯგუფმა. წინა ფილმის მსგავსად ფილმი გადაღებულია რუსთავი 2-ის სერიალის, „ჩვენი ოფისის“ მიხედვით.
სიუჟეტი
ფილმის პერსონაჟები ახალ ცხოვრებას იწყებენ. ნოდარი და ნუნუკას ნიშნობა აქვთ ხოლო თიკუნამ დოლჩესათვის მკერდი დაიბერა, მიზნად აქვს დასახული თავის მშობლებს გააცნოს საქმრო. ლაშა და თეკლა აპირებენ საბას დაკარგვის და პოვნის ერთი წლის თავი აღნიშნონ, ბატონ რობიკოს ახალი წლიდან ღვინის სმისათვის თავის დანებება აქვს მიზნად დასახული. მყუდრო შეყვარებულია და სურს თავის შეყვარებულ ელენეს სახლის წინ სიტყვა „მიყვარხარ“ დაუნთოს. ფილმის მთავარი გმირები ნიკას და რობიკოს შვილები არიან, რომლებიც ახალი წლის ჯადოსნურ ღამეს მოევლინებიან ქვეყანას.
რესურსები ინტერნეტში
კატეგორია:2009 წლის ქართული ფილმები კატეგორია:ქართულენოვანი ფილმები კატეგორია:ფილმები ანბანის მიხედვით
გაზპრომი
thumb|გაზპრომის შტაბ-ბინა მოსკოვში. გაზპრომი (LSE: OGZD; რუს.: ОАО Газпром) — უდიდესი რუსული კომპანია და ბუნებრივი აირის უმსხვილესი მწარმოებელი (მრეწავი) მსოფლიოში.
2004 წლისთვის გაზპრომი ბუნებრივი აირის ერთადერთი მიმწოდებელი იყო როგორც მინიმუმ ბოსნია-ჰერცეგოვინას, ესტონეთის, ფინეთის, ლატვიის, ლიტვის, მოლდოვისა და სლოვაკეთისთვის, ასევე, 97% ბულგარეთის, 89% უნგრეთის, 86% პოლონეთის, 75% ჩეხეთის, 67% თურქეთის, 65% ავსტრიის, ~40% რუმინეთის, 36% გერმანიის, 27% იტალიის, 25% საფრანგეთის. ევროპის კავშირი საკუთარი გაზის მარაგის 25%-ს გაზპრომისგან იღებს.
$31 მილიარდის ოდენობის გაყიდვით 2004 წელს გაზპრომს რუსეთის ბუნებრივი აირის წარმოების 93% წილი აქვს, ხოლო 28.800 კმ³ რეზერვებით ის განკარგავს მსოფლიო გაზის რეზერვების 16%-ს (2004 წლის მონაცემებით). ნავთობის კამპანია სიბნეფტის შესყიდვის შემდეგ გაზპრომი 119 მილიარდი ბარელი ნავთობის რეზერვით მხოლოდ საუდის არაბეთსა და ირანს ჩამორჩება, როგორც ნავთობისა და ნავთობის ექვივალენტური ბუნებრივი გაზის მსოფლიოს უდიდესი მფლობელი.
გაზის რეზერვებისა და მსოფლიოში ყველაზე გრძელი გაზსადენის ქსელის (150.000 კმ) გარდა კომპანია ფლობს აქტივებს საბანკო, სადაზღვევო, მედიის, სამშენებლო და სასოფლო-სამეურნეო სფეროებში.
$270 მილიარდის ოდენობის საბაზრო კაპიტალიზაციით (2006 წლის მაისის მონაცემებით), გაზპრომი მსოფლიოს სიდიდით მესამე კორპორაციაა ამ პარამეტრით.
კატეგორია:რუსეთის კომპანიები კატეგორია:მსოფლიოს უმსხვილესი კომპანიები
რიჩარდ I
რიჩარდ I ლომგული (Richard I Lionheart, Richard Ie Cœur de Lion; დ. 8 სექტემბერი, 1157, ოქსფორდი — გ. 6 აპრილი, 1199, შინო, საფრანგეთი) — ინგლისის მეფე 1189–1199 წლებში. მიეკუთვნებოდა პლანტაგენეტების დინასტიას. იგი ჰენრი II-ისა და ელეონორა აკვიტანიელის მესამე ვაჟი იყო და უკვე 1172 წელს პუატიეში აკვიტანიის ჰერცოგად ეკურთხა.
გამუდმებით აწარმოებდა ინგლისისათვის უსარგებლო ომებს, რომელზეც დიდი რაოდენობით თანხა იხარჯებოდა. მონაწილეობდა III ჯვაროსნულ ლაშქრობაში (1189–1192), დაიპყრო კ. კვიპროსი და ციხესიმაგრე აკრა (პალესტინა). უკან დაბრუნებისას ტყვედ ჩაუვარდა ავსტრიის ჰერცოგ ლეოპოლდ V-ს, რომელმაც იგი იმპერატორ ჰაინრიხ VI-ს გადასცა. მხოლოდ 1194 წელს გაათავისუფლეს ტყვეობიდან დიდი გამოსასყიდის ფასად. 1194 წლიდან ეომებოდა საფრანგეთის მეფე ფილიპ II ოგიუსტს საფრანგეთში პლანტაგენეტების მიწების შესანარჩუნებლად. ამ ომში დაიღუპა.
ლიტერატურა
კატეგორია:ინგლისის მეფეები კატეგორია:პლანტაგენეტები კატეგორია:დაბადებული 8 სექტემბერი კატეგორია:დაბადებული 1157 კატეგორია:გარდაცვლილი 6 აპრილი კატეგორია:გარდაცვლილი 1199 კატეგორია:ნორმანდიის ჰერცოგები კატეგორია:ბრძოლის ველზე დაღუპული მონარქები
ძვ. წ. 1290-იანები
მნიშვნელოვანი პიროვნებები
კატეგორია:ძვ. წ. XIII საუკუნე
სამშაბათი
სამშაბათი — კვირის დღე ორშაბათსა და ოთხშაბათს შორის. ძველ რომაელებში ეს დღე ეძღვნებოდა ღვთაება მარსს, ძველ გერმანულ ტომებში — ტირუს. აშშ-ში ტრადიციულად სამშაბათს ტარდება არჩევნები. ფედერალური არჩევნები იმართება ნოემბრის პირველი ორშაბათის მომდევნო დღეს.
სამშაბათი ქართველურ ენებზე
02
პანგეა
thumb|200px|პანგეა thumb|240px|პანგეას გაყოფა პანგეა (Πανγαία — „მთელი დედამიწა“; παν პან — მთელი, მთლიანი; γαία გეა — დედამიწა) — სუპერკონტინენტი, რომელიც არსებობდა დაახლოებით 250 მილიონი წლის წინ პალეოზოურ და მეზოზოურ ეპოქაში, სანამ ის გაიყოფოდა დღეს არსებულ კონტინეტებად.
სახელი პირველად ახსენა, კონტინენტური დრიფტის თეორიის შემქმნელმა, გერმანელმა მეცნიერმა, ალფრედ ვეგენერმა თავის წიგნში „კონტინენტებისა და ოკეანეების წარმოშობა“ (Die Entstehung der Kontinente und Ozeane).
რესურსები ინტერნეტში
კატეგორია:ისტორიული კონტინენტები კატეგორია:სუპერკონტინენტები
დატუ-ოდინ-სინსუატი
დატუ-ოდინ-სინსუატი (ოფიციალურად დატუ-ოდინ-სინსუატის მუნიციპალიტეტი; Bayan ng Datu Odin Sinsuat) ― მეორე კლასის მუნიციპალიტეტი ჩრდილოეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 116 768 ადამიანს შეადგენს. მოიცავს 34 ბარანგაის.
სქოლიო
კატეგორია:ჩრდილოეთ მაგინდანაოს მუნიციპალიტეტები
Polyrhachis modesta
Polyrhachis modesta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
These Are the Days of Our Lives
სიმღერა ბრიტანეთის სინგლების ჩარტის პირველ პოზიციაზე ხუთი კვირის განმავლობაში იმყოფებოდა.
სქოლიო
კატეგორია:1991 წლის სიმღერები კატეგორია:Queen-ის სიმღერები კატეგორია:1991 წლის სინგლები
წვრიმალა
წვრიმალა — ქართული აბორიგენული წითელყურძნიანი საღვინე ვაზის ჯიში ლეჩხუმიდან.
სახელწოდება მიღებული აქვს წვრილი მარცვლების გამო.
მაღლარების სახით, ერთეული ძირებია ლეჩხუმის სოფლებში: ლაჯანა და ორბელი.
ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამნაკვთიანი ან მთლიანი. ფოთლის ქვედა მხარე დაფარულია თხელი აბლაბუდისებრი შებუსვით. ყვავილი მდედრობითი სქესისაა. მტევანი ჰატარა ან საშუალო ზომისაა, ცილინდრული ან ცილინდრულ-კონუსური ფორმის, თხელია, ზოგჯერ საშუალო სიკუმსის. მარცვალი მცირე ზომისაა, მომრგვალო, ზოგჯერ შეზნექილი, მუქი წითელი — თითქმის შავი. კანი თხელი აქვს, რბილობი — წვნიანი.
მიიღება სუფრის წითელი მშრალი ღვინო.
ლიტერატურა
კატეგორია:ლეჩხუმის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
მელიქ-შაჰი
მელიქ-შაჰ აბულ-ფათხ ჯალალ-ად-დინი (დ. აგვისტო, 1055 — გ. 19 ნოემბერი, 1092) — სელჩუკთა იმპერიის სულთანი 1072–1092 წლებში.
მელიქ-შაჰი საქართველოს გიორგი II-ის გამეფების მეორე წელსვე შემოესია, სამშვილდის ციხე აიღო, ქართლი დაარბია და უკან გაბრუნდა. შემდეგ სულთანმა განძა აიღო, მის გამგებლად სარანგი დანიშნა და მას ქართლში ლაშქრობები დაავალა.
XI საუკუნის 80-იან წლებში საქართველოში დიდი თურქობა დაიწყო. თურქული ტომები დიდი რაოდენობით შემოვიდნენ საქართველოს მიწა-წყალზე. მათ წინააღმდეგ ბრძოლა შეუძლებელი შეიქმნა და გიორგი II-მ 1083 წელს თავი დამარცხებულად ცნო. იგი ეახლა სულთან მალიქ-შაჰს, მორჩილება გამოუცხადა და ყოველწლიურად ხარკის საფასურად ზავი და მშვიდობა ითხოვა.
1092 წელს თურქ-სელჩუკთა სულთანი მალიქ-შაჰი გარდაიცვალა და სახელმწიფოში შინაარეულობა დაიწყო.
წყარო
კატეგორია:სელჩუკი მმართველები კატეგორია:დაბადებული 1055 კატეგორია:გარდაცვლილი 19 ნოემბერი კატეგორია:გარდაცვლილი 1092
ოსასუნა (საფეხბურთო კლუბი)
„ოსასუნა“ ( და Club Atlético Osasuna) — ესპანური საფეხბურთო კლუბი. დაარსდა 1920 წელს, ნავარას ავტონომიური გაერთიანების ქალაქ პამპლონაში. ასპარეზობს ესპანეთის პრიმერა დივიზიონში, რომელშიც აღზევდა 2016 წელს, სეგუნდა დივიზიონში დაიკავა 6-ლი ადგილი. საშინაო მატჩებს ატარებს სტადიონ რეინო-დე-ნავარაზე. საშინაო ფორმა შედგება წითელი მაისურის, მუქი ლურჯი შორტის და შავი გეტრებისგან.
ისტორია
დაარსდა 1920 წელს. სეგუნდა დივიზიონს შეუერთდა 1932 წელს, 3 სეზონის შემდეგ კი პრიმერა დივიზიონში აღზევდა.
უეფა-ს თასზე პირველად მონაწილეობა მიიღო 1985-86 წლების სეზონში, მას შემდეგ, რაც ჩემპიონატში დაიკავა მე-6 ადგილი (1984-85). უეფა-ს თასის 1990-91 წლების გათამაშებაში შეძლო მე-3 ეტაპამდე გასვლა. პრიმერა დივიზიონში 6 წლიანი ასპარეზობის შემდეგ, 1993-94 წლების სეზონში დაიკავა ბოლო ადგილი ჩემპიონატში და დაქვეითდა დონით მეორე ჩემპპიონატში. 2004-05 წლების სეზონში შეძლო ესპანეთის თასის ფინალში გასვლა, დამატებით დროში დამარცხდა „ბეტისთან“.
2005 წლის 27 ნოემბერს, „ოსასუნამ“ ჩაატარა მე-1000 მატჩი პრიმერა დივიზიონში. 2005-06 წლების სეზონში კლუბმა დაიკავა მე-4 ადგილი ჩემპიონატში და დააფიქსირა საუკეთესო შედეგი ისტორიაში. ეს შედეგი დრამატული იყო იმით, რომ ჩემპიონატის დასრულების ბოლო დღემდე, „ოსასუნას“ და „სევილიას“ ჰქონდათ თანაბარი ქულები. საბოლოოდ მე-4 ადგილოსანის ბედი ურთიერთშეხვედრების სტატისტიკამ გადაწყვიტა, რომელშიც უპირატესობა „ოსასუნასკენ“ იყო. კლუბმა მოიპოვა ჩემპიონთა ლიგის მომავალ სეზონში ასპარეზობის უფლება, სადაც ვერ შეძლო ჯგუფურ ეტაპზე გასვლა. მე-3 საკვალიფიკაციო ეტაპზე დამარცხდა გერანულ „ჰამბურგთან“. ეს იყო „ოსასუნას“ მე-5 გამოსვლა უეფა-ს ტურნირზე.
2006-07 წლების უეფა-ს თასის გათამაშებაში, კლუბი განთესილი იყო ჯგუფი D-ში, სადაც მისი მეტოქეები იყვნენ: „პარმა“, „ლენსი“, „ოდენსე“ და „ჰერენვენი“. ჯგუფში მე-2 ადგილის დაკავების შემდეგ, 1/32 ეტაპზე „ოსასუნა“ „ბორდოს“ დაუპირისპირდა, რომელიც უეფა-ს ჩემპიონთა ლიგაზე წაგების გამო დაქვეითდა ევროპის ლიგაზე. 2 მატჩის ჯამში ესპანურმა კლუბმა 1-0 იმარჯვა, პირველი მატჩი საფრანგეთში 0-0 დასრულდა, ხოლო პამპლონაში გამართულ მატჩში, დამატებით დროში, ირანელი ჯავად ნეკუნამის გატანილი გოლით „ოსასუნამ“ მოიგო.
შემდეგ ეტაპზე მოწინააღმდეგე „რეინჯერსი“ იყო. შოტლანდიაში მატჩი 1-1 დასრულდა, ხოლო შინ „ოსასუნამ“ 1-0 გაიმარჯვა. 1/4 ეტაპზე მეტოქე გერმანული ლევერკუზენის „ბაიერი“ იყო, რომელსაც ესპანურმა კლუბმა ორივე მატჩი მოუგო (ჯერ გასვლაზე 0-3, შემდეგ შინ 1-0). ნახევარფინალში „ოსასუნას“ მეტოქედ უეფა-ს თასის 2005-06 წლების სეზონის გამარჯვებული, ასევე ესპანური კლუბი „სევილია“ ერგო. შინ 1-0 გამარჯვების შემდეგ, გასვლაზე 0-2 დამარცხდა და ტურნირს გამოეთიშა.
მომავალ 2 სეზონში „ოსასუნა“ ჩემპიონატში დარჩენისთვის იბრძოდა. 2008-09 წლების სეზონში, კლუბმა დაქვეითება ბოლო ტურში აიცილა, სადაც „რეალ მადრიდის“ (ჩემპიონობისთვის ბრძოლა „რეალს“ დასრულებული ჰქონდა) დამარცხება შეძლო. მატჩში ანგარიში „რეალმა“ გახსნა, თუმცა მატჩი საბოლოოდ 2-1 დასრულდა. გადამწყვეტი გოლი „რეალ მადრიდის“ აკადემიის აღზრდილმა, ხუანფრანმა გაიტანა.
ამ სეზონის შემდეგ „ოსასუნა“ წარმატებულად ასპარეზობდა, მაგრამ 2013-14 წლების სეზონში დაიკავა მე-18 ადგილი და დაქვეითდა სეგუნდა დივიზიონში. მთავარი მწვრთნელის შეცვლის შედეგად კლუბმა გამოასწორა მდგომარეობა. 2015-16 წლების სეზონის ბოლო ტურში მოუგო „ოვიედოს“ (0-5), დაიკავა მე-6 ადგილი და აღსაზევებელ პლეი-ოფში თამაშის უფლება მოიპოვა. პლეი-ოფის ნახევარფინალში შეძლო ტარაგონას „ხინმასტიკის“ დამარცხება, ხოლო ფინალში მოუგო „ჟირონას“. შედეგად „ოსასუნა“ დაბრუნდა პრიმერა დივიზიონში, მაგრამ მომავალ სეზონში ისევ დონით მეორე ჩემპიონატში დაქვეითდა.
მომავალ სეზონში, სეგუნდა დივიზიონში დაიკავა მე-6 ადგილი და გაიმარჯვა პრიმერა დივიზიონში აღსაზევებელ პლეი-ოფში.
სქოლიო
კატეგორია:ესპანეთის საფეხბურთო კლუბები კატეგორია:ოსასუნა (საფეხბურთო კლუბი)
მოედანი (ლანჩხუთის მუნიციპალიტეტი)
მოედანი — სოფელი გურიის მხარის ლანჩხუთის მუნიციპალიტეტში, ჩოჩხათის თემში (სოფლები: გულიანი, კოკათი, მოედანი, შრომისუბანი, ჩოჩხათი, ხორეთი, ჯიხანჯირი). მდებარეობს მდინარე სუფსის ნაპირას, ზღვის დონიდან 10 მ, ლანჩხუთიდან 28 კმ., სუფსიდან (უახლოესი რკინიგზის სადგური) 7 კმ., შრომისუბნიდან (უახლოესი სკოლა) 1,5 კმ. სოფელში მდებარეობს ორკარის კანიონი.
ისტორია
კათოლიკე მისიონერებს სოფლის ტერიტორიაზე ძველად ხეხილის ბაღები ჰქონდათ გაშენებული. აქ იმართებოდა რელიგიური დღესასწაული - „ღვთისმშობლობა“ და ბაზრობა. ამ ადგილს მოედანს უწოდებდნენ, შემდეგ სახელწოდება აქ გაშენებულ სოფელსაც შერჩა. საბჭოთა პერიოდში სოფელში განვითარებული იყო მეჩაიეობა, მესიმინდეობა, მეციტრუსეობა, მეხილეობა.
მოედნის ეკლესია
სოფლის ცენტრში დგას ღვთისმშობლის სახელობის ეკლესია. ეკლესია გეგმით ჯვარ-გუმბათოვანია და აქვს სამი მრგვალი აბსიდი აღმოსავლეთ მხარეს და ოთხი თავისუფლად მდგომი გუმბათქვეშა ბურჯი. მკვლევარების ვარაუდით ის X-XI საუკუნეებს უნდა მიეკუთვნებოდეს.
ეკლესია დაანგრიეს 1921 წელს. ამჟამად გუმბათი და სამივე აბსიდის კონქი ჩამონგრეულია. შესასვლელებიდან მთლიანად შემორჩენილია მხოლოდ სამხრეთი კარის ქვის ზღურბლი, წირთხლები, ბალავარი და აგურის ტიმპანი. ეკლესიას არც პერანგი შემორჩენია. კედლის წყობა გაშიშვლებულია და ჩანს სამშენებლო მასალა: რიყის ქვა, აგური და გათლილი რუხი ქვა ღია ნაცრისფერ სამშენებლო ხსნარზე. ჩრდილოეთი და დასავლეთი შემოსასვლელების ღიობათა თავდაპირველი მოხაზულობა თითქმის მთლიანად დარღვეულია. აგურით ნაგები თაღები გააჩნია მხოლოდ სამხრეთ და ჩრდილოეთ კარებს. ეკლესიის კედლებში გაჭრილია რვა თაღოვანი სარკმელი, რომელთა უმეტესობას შემორჩა მარტივი მოჩარჩოება. შენობის სამხრეთ-დასავლეთ და ჩრდილო-დასავლეთ შიგა კუთხეებში შემონახულია აგურით ნაგები კვადრატული კვეთის პილასტრები. რიყის ქვით ნაშენი კედლები მიწის ზედაპირიდან დაახლოებით 2 მ. ზემოთ გარედანაც და შიგნიდანაც შებურულია სუროს ხშირი საფარით, რის გამოც ძნელი გასარჩევია კედლების ზედა მოხაზულობა და სარკმელთა განლაგება. ხვიარა მცენარისგან კედლების გაწმენდის ყოველი ცდა კი ქვის ზედაპირის ჩამოფშვნას იწვევს.
სქოლიო
კატეგორია:ლანჩხუთის მუნიციპალიტეტის სოფლები
მართლზომიერი გამოყენება
მართლზომიერი გამოყენება (fair use, ხანდახან ითარგმნება, როგორც სამართლიანი გამოყენება) არის დოქტრინა აშშ-ის, საქართველოსა და სხვა ქვეყნების საავტორო უფლების კანონში, რომელიც საავტორო უფლებების მქონე მასალის შეზღუდულად გამოყენების ნებას იძლევა უფლებების მქონდე პიროვნებისაგან ნებართვის აღების გარეშე. ინგლისური ტერმინი "fair use" წარმოიშვა აშშ-ში, მაგრამ შემდგომ გავრცელდა სხვა ქვეყნების კანონმდებლობაშიც.
საქართველო
საქართველოს კანონი საავტორო და მომიჯნავე უფლებების შესახებ, თავი III - ქონებრივი უფლებების შეზღუდვა, მუხლი 23.
ნა­წარ­მო­ე­ბის გა­მო­ყე­ნე­ბა ავ­ტო­რის თან­ხმო­ბისა და მისთვის ჰონორარის გადახდის გა­რე­შე და­შ­ვე­ბუ­ლია ავ­ტო­რის ან სა­ავ­ტო­რო უფ­ლე­ბის სხვა მფლო­ბე­ლის თან­ხმო­ბი­სა და მის­თვის სა­ავ­ტო­რო ჰონორარის გა­დახ­დის გა­რე­შე, მაგრამ გა­მო­ყე­ნე­ბუ­ლი ნა­წარ­მო­ე­ბის ავ­ტო­რისა და და­სეს­ხე­ბის წყა­როს აუ­ცი­ლე­ბე­ლი მი­თი­თე­ბით:
მუხლი 51
ასევე VI თავის - მომიჯნავე უფლებები - მუხლი 51: მო­მიჯ­ნა­ვე უფ­ლე­ბა­თა ობი­ექ­ტე­ბის თა­ვი­სუ­ფა­ლი გა­მო­ყე­ნე­ბა
1.) ამ კანონით გათვალისწინებულ მომიჯნავე უფლებათა შეზღუდვები ხელს არ უშლის შესრულების, ფონოგრამის, ვიდეოგრამის, მაუწყებლობის ორგანიზაციის გადაცემის ნორმალურ გამოყენებას და უსაფუძვლოდ არ ლახავს შემსრულებლის, ფონოგრამის ან ვიდეოგრამის დამამზადებლისა და მაუწყებლობის ორგანიზაციის კანონიერ ინტერესებს.
2.) დაშ­ვე­ბუ­ლია შეს­რუ­ლე­ბის, ფო­ნოგ­რა­მის, ვი­დე­ოგ­რა­მის, მა­უწ­ყებ­ლო­ბის ორ­გა­ნი­ზა­ცი­ის გა­და­ცე­მისა და მა­თი ჩა­ნა­წე­რე­ბის გა­მო­ყე­ნე­ბა შემ­სრუ­ლებ­ლის, ფო­ნოგ­რა­მის ან ვი­დე­ოგ­რა­მის და­მამ­ზა­დებ­ლისა და მა­უწ­ყებ­ლო­ბის ორ­გა­ნი­ზა­ცი­ის თან­ხმო­ბი­სა და მათ­თვის ჰონორარის გა­დახ­დის გა­რე­შე, შემ­დეგ შემ­თხვე­ვებ­ში: 3.) დაშ­ვე­ბუ­ლია ფი­ზი­კურ პირ­თა მი­ერ შეს­რუ­ლე­ბის, მა­უწ­ყებ­ლო­ბის ორ­გა­ნი­ზა­ცი­ის გა­და­ცე­მისა და მა­თი ჩა­ნა­წე­რე­ბის გა­მო­ყე­ნე­ბა, აგ­რეთ­ვე პი­რა­დი სარ­გებ­ლო­ბისათვის ფო­ნოგ­რა­მის ან ვი­დე­ოგ­რა­მის რეპ­რო­დუ­ცი­რე­ბა შემ­სრუ­ლებ­ლის, მა­უწ­ყებ­ლო­ბის ორ­გა­ნი­ზა­ცი­ის, ფო­ნოგ­რა­მის ან ვი­დე­ოგ­რა­მის და­მამ­ზა­დებ­ლის თან­ხმო­ბის გა­რე­შე. ასე­თი რეპ­რო­დუ­ცი­რე­ბა ამ კანონის 21-ე მუხ­ლით გათ­ვა­ლის­წი­ნე­ბუ­ლი წე­სით ხორ­ცი­ელ­დე­ბა ჰონორარის გა­დახ­დის პი­რო­ბით.
4.) მომიჯნავე უფლებებით დაცული ობიექტის ამ კანონით გათვალისწინებული რეპროდუცირების უფლება არ ვრცელდება დროებით ასლზე.
კატეგორია:სამართლიანი გამოყენება კატეგორია:აშშ-ის საავტორო უფლებების სამართალი კატეგორია:საავტორო უფლებები
Super Mario Bros.
Super Mario Bros. (სრული სახელი Super Mario Brothers) — პლატფორმერი თამაში, შემუშავებული კომპანია Nintendo R&D4-სა და გამოცემული Nintendo-ს მიერ, რომელიც წარმოადგენს Mario Bros-ის ფსევდოსიკველს. თავდაპირველად გამოვიდა იაპონიაში 1985 წლის 13 სექტემბერს.
იგი არის პირველი თამაში სერიიდან Super Mario. Super Mario Bros-ში მოთამაშე მართავს პერსონაჟს მარიოს (თუ ორი მოთამაშე თამაშობს ერთ-ერთი ითამაშებს მარიოს ძმის პერსონაჟის ლუიჯის მხარეს), ის მოგზაურობს სოკოების სამეფოში (Mushroom Kingdom) რომ გადაარჩინოს პრინცესა.
2005 წელს IGN-ის გამოკითხვაში იგი დასახელეს ერთ-ერთ გავლენიან და ყველა დროის საუკეთესო ვიდეო თამაშად ისტორიაში. მას უკავშირებენ 1980-იანი წლების ვიდეო თამაშების კრიზისის დაძლევას. ყველა დადებით თვისებასთან ერთად თამაში წარმატებული აღმოჩნდა კომერციულადაც, სამი ათწლეულის განმავლობაში ინარჩუნებდა მსოფლიოში ყველაზე გაყიდვადი თამაშის ტიტულს 40 მილიონი ეგზემპლიარის ოდენობით, მანამდე სანამ, 2009 წელს Wii Sports-მა არ მოხსნა აღნიშნული რეკორდი. კომერციულმა წარმატებამ განაპირობა თამაშის სხვა პლატფორმებზეც პორტირება.
სქოლიო
კატეგორია:1985 წლის ვიდეო თამაშები კატეგორია:არკადული თამაშები კატეგორია:Famicom Disk System-ის თამაშები კატეგორია:Game & Watch-ის თამაშები კატეგორია:Game Boy Advance-ის თამაშები კატეგორია:Game Boy Color-ის თამაშები კატეგორია:ვიდეო თამაშების ისტორია კატეგორია:ერთმოთამაშიანი და მრავალმოთამაშიანი ვიდეო თამაშები კატეგორია:NEC PC-8801-ის თამაშები კატეგორია:Nintendo Entertainment Analysis and Development-ის თამაშები კატეგორია:Nintendo Entertainment System-ის თამაშები კატეგორია:PlayChoice-10-ის თამაშები კატეგორია:ვიდეო თამაშები სიგერუ მიამოტოს რეჟისორობით კატეგორია:ვიდეო თამაშები სიგერუ მიამოტოს პროდიუსირებით კატეგორია:Virtual Console-ის თამაშები
ოთხშაბათი
ოთხშაბათი — კვირის დღე სამშაბათსა და ხუთშაბათს შორის. ძველ რომში ეს დღე ეძღვნებოდა ღვთაება მერკურის, ამიტომ იგი შემონახულია ამ დღის ფრანგულ (Mercredi), ესპანურ და იტალიურ სახელწოდებებში. ჩრდილოეთ ევროპაში მერკურის შესატყვისია ოდინი, საიდანაც მომდინარეობს ინგლისური (Wednesday) და ნიდერლანდური (Woensdag) სახელწოდებანი. იმ შემთხვევაში, თუ კვირადღეს განვიხილავთ საწყის დღედ, მაშინ ოთხშაბათი იქნება კვირის შუა დღე. აქედან მომდინარეობს ოთხშაბათის რუსული (Среда) და გერმანული (Mittwoch) სახელწოდებანი.
ოთხშაბათი ქართველურ ენებზე
03
Polyrhachis moeschi
Polyrhachis moeschi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ძვ. წ. 1310-იანები
მნიშვნელოვანი პიროვნებები
კატეგორია:ძვ. წ. XIV საუკუნე
ძვ. წ. 1320-იანები
მნიშვნელოვანი პიროვნებები
კატეგორია:ძვ. წ. XIV საუკუნე
ბოიეროსი
ბოიეროსი (Boyeros) — კუბის დედაქალაქ ჰავანის ერთ-ერთი მუნიციპალიტეტი.
შეიქმნა 1976 წელს და შეუერთდა ქალაქ სანტიაგო-დე-ლას-ვეგასს. მდებარეობს ქალაქის სამხრეთ-დასავლეთით, ხოსე მარტის საერთაშორისო აეროპორტის მიმართულებით.
ისტორია
XVIII-XIX საუკუნეებსა და XX საუკუნის დასაწყისში ბოიეროსში გადმოსახლდა კანარელი ხალხის ფართო მასები კარიბის კუნძულებიდან.
დემოგრაფია
2004 წელს, მუნიციპალიტეტის მოსახლეობა 188 593 ადამიანს შეადგენდა. 134 კმ² ფართობზე მოსახლეობის სიმჭიდროვე იყო 1 407,4 ადამიანი კმ²-ზე.
სქოლიო
კატეგორია:კუბის ქალაქები
Polyrhachis moesta
Polyrhachis moesta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ის გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
15 მარტი
იხილეთ აგრეთვე
სხვა თვეები:
0315
ორხონის ხეობა
ორხონის ხეობა — ხეობა მონღოლეთში, რომელიც გადაჭიმულია მდინარე ორხონის გასწვრივ, დედაქალაქ ულან-ბატორიდან დაახლოებით 360 კმ–ით დასავლეთით. 2004 წელს იგი იუნესკომ მსოფლიო მემკვიდრეობის ძეგლთა სიაში შიეტანა, როგორც მომთაბარე ტრადიციების მქონე ტერიტორია უკვე ორი ათასწლეულის განმავლობაში.
ტერიტორია რამდენიმე არქეოლოგიურ ძეგლს მოიცავს.
რესურსები ინტერნეტში
კატეგორია:მსოფლიო მემკვიდრეობის ძეგლები მონღოლეთში
იუნესკოს მსოფლიო მემკვიდრეობის ძეგლები სერბეთში
2017 წლის მონაცემებით სერბეთში იუნესკოს მსოფლიო მემკვიდრეობის 5 ძეგლია, რაც ძეგლების საერთო რაოდენობის (1073) დაახლოებით 0,4 %-ია. ყველა ობიექტი სიაში შეტანილია კულტურული კრიტერიუმებით, მათ შორის ორი ობიექტი წარმოადგენს კაცობრიობის შემოქმედებითი გენიის შედევრს (კრიტერიუმი i). იუგოსლავიის ფედერაციულმა რესპუბლიკამ იუნესკოს მსოფლიო კულტურული და ბუნებრივი მემკვიდრეობის ძეგლების დაცვის კონვენციის რატიფიცირება მოახდინა 2001 წლის 11 სექტემბერს. თუმცა სერბეთის ტერიტორიიდან პირველი მსოფლიო მემკვიდრეობის ძეგლი იყო სტარი-რასი, რომელიც სიაში გაწევრიანდა 96 ნომრით 1979 წელს მე-3 სესიაზე. კოსოვოს მართლმადიდებლური მონასტრები 2006 წლიდან იმყოფებიან იუნესკოს საფრთხის ქვეშ მდგომი ძეგლების სიაში, კოსოვოში მაცხოვრებელ ალბანელთა მასზე შესაძლო თავდასხმის გამო.